Idrus Marham

Muhammad Idrus Marham (lahèr 14 Agustus 1962) panèka politisi bân akademisi Indonèsia sè sabelluna ajabat mènangka Menteri Sosial Indonèsia sejjhâk 17 Januwari kantos 24 Agustus 2018.Swasti P. M. dan Mochamad Nasrul Chotib (2012). "Profil Idrus Marham". merdeka.com. Èaksès tangghâl 16-01-2026

Saellana nyorot mènangka angghuta Dèwan Perwakilan Ra'yat Rèpublik Indonèsia (DPR-RI) ghâbây periode 2009-2014 è tangghâl 8 Juni 2011, Idrus ajabat mènangka Sèkretaris Jenderal Partai Golongan Karya (Golkar).Heru Margianto (2011). "Ini Alasan Idrus Marham Mundur dari DPR". nasional.kompas.com. Èaksès tangghâl 16-01-2026SHO; TRI (9 Oktober 2009). "Susunan Pengurus DPP Partai Golkar 2009-2014". detikNews. Èaksès tangghâl 16-01-2026 Salèrana èlanti' mènangka Menteri Sosial è tangghâl 17 Januwari 2018. Idrus nyorot dâri jabadhân Mensos tangghâl 24 Agustus 2018 polana kasus korupsi.https://m.liputan6.com/news/read/3627045/ini-alasan-idrus-marham-mundur-dari-mensos, Èaksès tangghâl 16-01-2026

 Kaodi'ân pribadi 
Idrus Marham lahèr è Patampanua, Pinrang taon 1962.Fakultas Syariah IAIN Walisong. "M. Idrus Marham (Anggota DPR RI Komisi II dan Sekjend Partai Golkar)". fsei.walisongo.ac.id. Èarsipaghi ḍâri vèrsi aslina tangghâl  2014-04-08. Èaksès tangghâl 16-01-2026 Idrus ngodâ bânnya' aktif bân dhâddhi bâgiyân dâri organisasi Dâd-ngodâdhân bân ka'aghâma'an akadhi Karang Taruna bân Ikatan Morèd Nahdlatul Ulama (IPNU)."Idrus Marham (Nominator Polling nilah.com) Politisi Penggerak dan Konseptor". inilah.com. 2011. Èarsipaghi ḍâri vèrsi aslina tangghâl  2014-05-03. Èaksès tangghâl 16-01-2026. Idrus Marham akabin è omor 47 taon sareng Ridho Ekasari (omor 28 taon) è arè Kemmis 4 Juni 2009.Mega Putra Ratya (2009). "Idrus Marham Nikahi Gadis 28 Tahun". news.detik.com. Èaksès tangghâl 16-01-2026. Rèsèpsi pakabinan èghellâr è Masjid Dian al Makhri, Jhâlân Meruyung, Limo, Dèpok, Jhâbâ Bârâ' sè biyasa èsebbhut Masjid Kubah Emmas. Prèsidèn Rèpublik Indonèsia bâkto panèka Soesilo Bambang Yudhoyono hadir mènangka saksè dâri sè lakè', tor dâri sè binè' panèka bekkèl prèsidèn Jusuf Kalla.Aldy Madjid (2009). "Akhirnya Idrus Marham Menikah". pewarta-indonesia.com. Èarsipaghi ḍâri vèrsi aslina tangghâl  2014-05-03. Èaksès tangghâl 16-01-2026. Ridho Ekasari panèka mantan presenter Metro TV. Awwâl kennal èmolaè bâkto Ridho ngèbâ acara ka'aghâma'an è sèttong stasiun TV swasta tor Idrus pas ahubungi èpon. Hubunganna salèrana alanjut bâkto sè kaduwâ serrèng atemmo ḍâlem acara ka'aghâma'an.

 Pendidikan 
Idrus Marham ajhâlâni pendidikan dâri SD kantos SMA è daèrah asalla Sulawesi Lao', sala sèttongnga panèka PGAN Pare-Pare. È bâkto jârèya Idrus molaè kennal organisasi. Aktivitas organisasina èmolaè dâri dhâddhi bâgiyân dâri Organisasi Morèd Intra Sakolah (OSIS) sejjhâk salèrana toju' è Sakolah SMP. Saellana lulus SMA È taon 1979 Idrus alanjutaghi pendidikan kuliyah è Fakultas Syari'ah IAIN Alauddin Makassar. Taon 1983 Idrus alanjut pendidikan S2 è Fakultas Syari'ah IAIN Walisongo, Semarang. È taon 2009 bâkto ghi' dhâddhi angghuta DPR periode 2004-2009 Idrus mamarè pendidikan S3-na è Universyitas Gadjah Mada (UGM) Yogyakarta.Gusti (2009). "Idrus Marham, Raih Gelar Doktor Ilmu Hukum di UGM". ugm.ac.id. Èaksès tangghâl 16-01-2026. Idrus ollè gellar doktor Èlmo politik kalabân prèdikat cumlaude saellana nolès disertasina sè ajudul “Demokrasi Setengah Hati; Studi Kasus Elite Politik di DPR RI 1999-2004” lèbât ujiyân tabukka' promosi doktor sareng Prof. Dr. Ichlasul Amal, Dr. Pratikno bân Prof. Dr. Bachtiar Effendi. Idrus ècatet mènangka doktor ka-1019 sè lulus dâri UGM.

 Sombher-sombher